##### **Milí priatelia komunity Cenacolo:**

##### **Tu je postup krokov na poukázanie podielu Vašej dane za rok 2021.**

##### **Postup krokov sa mierne líši podľa toho, či % z dane  poukazujete ako zamestnanec, alebo ako fyzická osoba, ktorá si sama podáva daňové priznanie alebo podávate daň priznanie ako právnická osoba.**

**I. Postup krokov na poukázanie 2% (3%) pre zamestnancov:**

1. **Do 15. 02. 2022** požiadajte zamestnávateľa o vykonanie ročného zúčtovania zaplatených preddavkov na daň.
2. Potom požiadajte zamestnávateľa, aby Vám vystavil tlačivo **Potvrdenie o zaplatení dane z príjmov zo závislej činnosti (príloha č. 1)**

Zamestnávateľ je povinný na žiadosť zamestnanca vystaviť potvrdenie o zaplatení dane za rok 2021 **najneskôr do 15. apríla 2022**.

Z tohto Potvrdenia si viete zistiť výšku z ktorej sa vypočítajú 2 resp 3% (sumu z riadku 24 Potvrdenia uveďte do riadku 12 Vyhlásenia) a dátum zaplatenia dane (z r. 26 Potvrdenia –dátum uvediete do riadku 14 Vyhlásenia) a vypočítate si:
**a) 2% z Vašej zaplatenej dane ( z riadku 24 Potvrdenia - Daň znížená o daňový bonus – z tejto sumy vypočítajte 2% a uveďte do riadku 13 Vyhlásenia).** Táto suma musí byť **minimálne 3 €.**
**b)** [**3% z Vašej zaplatenej dane**, ak ste v roku 2021 odpracovali dobrovoľnícky minimálne 40 hodín](http://rozhodni.sk/poukazatel/ako-mozu-dobrovolnici-poukazat-3-z-dane/)**a získate o tom** [Potvrdenie od organizácie/organizácií](http://rozhodni.sk/poukazatel/tlaciva-na-poukazanie-2-z-dane/)**, pre ktoré ste v roku 2021 dobrovoľnícky pracovali.**

**Zaokrúhľovanie vypočítanej sumy % dane - platí pre fyzické aj právnické osoby:**

**Vypočítané % dane zaokrúhlite** matematicky s presnosťou na dve desatinné miesta, pričom druhá číslica za desatinnou čiarkou sa upraví podľa číslic, ktoré nasledujú po nej tak, že:
- zaokrúhľovaná číslica, po ktorej nasleduje číslica menšia ako päť, zostáva bez zmeny,
- zaokrúhľovaná číslica, po ktorej nasleduje číslica päť alebo číslica väčšia ako päť, sa zväčšuje o jednu.

**V prípade ak vo vyhlásení bude nesprávne zaokrúhlená suma, správca dane Vás vyzve na opravu!**

*Príklad zaokrúhlenia:*

*Ako sa  zaokrúhli suma 25,483 eura a suma 25,488 eura  na poukázanie 2 % podielu zaplatenej dane za rok 2021?****Odpoveď:*** *Suma zodpovedajúca 2 % zaplatenej dane, ktorú daňovník poukazuje neziskovej organizácii, sa zaokrúhli nasledovne: suma 25,483 eura sa zaokrúhli na 25,48 eura a suma 25,488 eura sa zaokrúhli na sumu 25,49 eura.*

1. Vyplňte vyhlásenie **(príloha č. 2)** na poukázanie dane pre príjemcu (už predvyplnený) podľa poučenia **(príloha č. 3)**  **:**

|  |  |
| --- | --- |
| Názov: | **Priatelia spoločenstva CENACOLO** |
| IČO: | 45011982 |
|  |  |

1. Obe tlačivá, teda Vyhlásenie spolu s Potvrdením o zaplatení dane z príjmov zo závislej činnosti, **doručte najneskôr do 30. 04. 2022** na daňový **úrad podľa Vášho bydliska. Adresu daňového úradu podľa vášho bydliska si zistíte na stránke.**

**https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost**

1. **Ak chcete poukázať 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!**

### ****II. Postup krokov pre fyzické osoby, ktoré si samé podávajú daňové priznanie :****

1. Vypočítajte si:
**a) 2% z Vašej zaplatenej dane**. Za zaplatenú daň sa považuje daň znížená o daňový bonus.

Táto suma však musí byť **minimálne 3 €.**
**b)** [**3% z Vašej zaplatenej dane**, ak ste v roku 2021 odpracovali dobrovoľnícky minimálne 40 hodín](http://rozhodni.sk/poukazatel/ako-mozu-dobrovolnici-poukazat-3-z-dane/) a získate o tom Potvrdenie od organizácie/organizácií, pre ktoré ste v roku 2021 dobrovoľnícky pracovali.

1. **V** [**daňovom priznaní podľa príslušného typu daňového priznania ( A, B) pre fyzické osoby**](http://rozhodni.sk/poukazatel/tlaciva-na-poukazanie-2-z-dane/) **v kolónke s názvom :** ODDIEL - VYHLÁSENIE o poukázaní podielu zaplatenej dane z príjmov fyzickej osoby podľa § 50 zákona vypíšte:

|  |  |
| --- | --- |
| Názov | **Priatelia spoločenstva CENACOLO** |
| IČO: | 45011982 |

**V tlačive je možnosť zaškrtnúť súhlas so zaslaním Vašich údajov (meno a adresa… ) príjmateľovi.** Riadne vyplnené daňové priznanie doručte na Váš daňový úrad v termíne na podanie daňového priznania na adresu podľa Vášho bydliska a v rovnakom termíne aj zaplaťte daň z príjmov.

1. Ak poukazujete 3% z dane, povinnou prílohou k Daňovému priznaniu jeaj [Potvrdenie o odpracovaní minimálne 40 hodín dobrovoľníckej činnosti!!!](http://rozhodni.sk/poukazatel/tlaciva-na-poukazanie-2-z-dane/)

**III. Postup krokov na poukázanie 1% (2%) pre právnické osoby:**

1. [**V daňovom priznaní pre právnické osoby**](http://rozhodni.sk/poukazatel/tlaciva-na-poukazanie-2-z-dane/) **DPPOv20\_1- Časť VI.** Vyhlásenie o poukázaní podielu zaplatenej dane z príjmov právnickej osoby **sú uvedené kolónky na poukázanie 1% (2%) z dane v prospech 1 prijímateľa.**

**Identifikačné číslo príjmateľa (IČO) sa zarovnáva sprava.**

1. Vypočítajte si Vaše 1% (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa:

|  |  |
| --- | --- |
| Názov:  | **Priatelia spoločenstva CENACOLO** |
| IČO: | 45011982 |

Minimálne suma ktorú môžete poukázať je 8€.

**V tlačive je možnosť zaškrtnúť súhlas so zaslaním Vašich údajov (meno a adresa… ) príjmateľovi.**

**Upozornenie:**

a) Ak právnická osoba (firma) v roku 2021 až do termínu na podanie daňového priznania (zvyčajne do 31. 3. 2022) a zaplatenie dane v roku 2022 **NEDAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba občianske združenie Priatelia spoločenstva CENACOLO ), tak môže poukázať iba 1% z dane – vyznačí v daňovom priznaní, že poukazuje iba 1% z dane – VYPLNÍ v časti VI. kolónku 4.

b) Ak právnická osoba (firma) v roku 2021 až do termínu na podanie daňového priznania a zaplatenie dane (zvyčajne do 31. 3. 2022) **DAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba občianske združenie Priatelia spoločenstva CENACOLO), tak môže poukázať 2% z dane – označí v daňovom priznaní, že poukazuje 2% z dane v kolónke č. 3.

V prípade, že chcete podporiť CENACOLO finančným darom do termínu na podanie daňového priznania, alebo aj po tomto termíne, kontaktujte nás telefonicky na čísle: **+421 918 700 906 alebo elektronicky na e-mail :** **elena.olejnikova@gmail.com** **a**poskytneme Vám ďalšie informácie ako postupovať.

Daňový úrad po kontrole údajov a splnení všetkých podmienok na poukázanie podielu zaplatenej dane má zákonnú lehotu 90 dní na to, aby previedol sumy, ktoré ste poukázali, v prospech príjmateľa.

**Ďakujeme za poukázanie % z Vašej dane.**

**Komunita Cenacolo.**